دونیا ساغلیق تشکیلاتی‌نین رهبری ژنوده کئچیردیگی بریفینقده بیلدیریب کی، سون آلتی هفته‌ده کروناویروسا یولوخما حال‌لاری‌نین سایی تقریباً ایکی دفعه آرتیب. دونیا ساغلیق تشکیلاتینا داخیل اولموش معلومات‌لارا گؤره، بو گونه قدر یولوخان‌لارین سایی 16 میلیونا یاخیندیر، کروناویروسا یولوخموش 640 میندن چوخ خسته ایسه دونیاسینی دییشیب.
دونیا ساغلیق تشکیلاتی آیریجا یئنی نوع کروناویروسون (کووید-19) آنفولانزایا بنزمه‌دیگینی، اپیدمی ده "تک و بؤیوک بیر دالغا" اولدوغونو آچیقلاییب.
دوینا ساغلیق تشکیلاتی نین سوزچوسو مارگارت هریس یای آیلاری‌نین گلمه‌سی ایله اپیدمی‌نین تأثیری‌نین آزالاجاغینی دوشونن‌لره خبردارلیق ائده‌رک، "کووید-19"ون مؤوسومی گریپ‌لر کیمی اولمادیغینی سؤیله‌ییب.
هارریس موجود لاقئیدلیگه قارشی خبردارلیق ائدیب:
"اینسان‌لار هله مؤوسوم‌لری دوشونورلر. هامیمیز باشا دوشمه‌لیگیک کی، بو، یئنی بیر ویروس‌دور و فرق‌لی داورانیر. اپیدمی‌نین احتیمال اولونان ایکینجی و یا اوچونجو دالغا‌لارینی دوشونجه‌لره دئییره؛ بو بؤیوک بیر دالغا اولا‌جاق. بیراز یوکسه‌له‌جک و بیر قدر ائنه‌جک، ان یاخشی‌سی اونو افقی حالا گتیرمک‌دیر".
